ಅಸ್ಸಾಂನಲ್ಲಿ ಜವರಾಯನದ್ದೇ ದರ್ಬಾರ್: ಭಾರವಾಗಿವೆ ಬದುಕು, ಬಳಲಿವೆ ಜೀವಗಳು ಹೊಸದಿಗಂತ ಡಿಜಿಟಲ್ ಡೆಸ್ಕ್: ವರುಣನ ವಕ್ರದೃಷ್ಟಿಗೆ ತುತ್ತಾಗ ಅಸ್ಸಾಂ ಬಹುತೇಕ್ ಜರ್ಝರಿತವಾಗಿದೆ. ಎಡಬಿಡದೆ ಸುರಿದ ಮಳೆಗೆ ಜನಜೀವನ ಅಸ್ತವ್ಯಸ್ತ ಗೊಂಡು ಎಲ್ಲಡೆ ಸ್ಮಶಾನ ಮೌನ ಮೊರೆಯುತ್ತಿದೆ. ದಿನದಿನವೂ ಸಾವಿನ ಸುದ್ದಿಗಳು ಕೇಳಿಬರುತ್ತಿದ್ದು ಕಳೆದ 24 ಗಂಟೆಗಳಲ್ಲಿ ಆರು ಮಕ್ಕಳು ಸೇರಿದಂತೆ ಇನ್ನೂ 14 ಸಾವುಗಳು ವರದಿಯಾಗಿವೆ ಮತ್ತು 30 ಜಿಲ್ಲೆಗಳಲ್ಲಿ 29.70 ಲಕ್ಷಕ್ಕೂ ಹೆಚ್ಚು ಜನರು ಪ್ರವಾಹದಿಂದ ಪ್ರಭಾವಿತರಾಗಿರುವ ಕಾರಣ ಅಸ್ಸಾಂನಲ್ಲಿ ಪ್ರವಾಹ ಪರಿಸ್ಥಿತಿ ಶುಕ್ರವಾರ ಕಠೋರವಾಗಿದೆ. ಇದರೊಂದಿಗೆ ಈ ವರ್ಷದ ಪ್ರವಾಹ ಮತ್ತು ಭೂಕುಸಿತದಿಂದ ಸಾವನ್ನಪ್ಪಿದವರ ಸಂಖ್ಯೆ 173 ಕ್ಕೆ ಏರಿದೆ. ಕ್ಯಾಚಾರ್ನಲ್ಲಿ ಆರು ಜನರು ಪ್ರಾಣ ಕಳೆದುಕೊಂಡಿದ್ದಾರೆ, ನಾಗಾಂವ್ನಲ್ಲಿ ಮೂವರು ಮತ್ತು ಬರ್ಪೇಟಾದಲ್ಲಿ ಇಬ್ಬರು, ಕರೀಮ್ಗಂಜ್, ಕೊಕ್ರಜಾರ್ ಮತ್ತು ಲಖಿಂಪುರ ಜಿಲ್ಲೆಗಳಲ್ಲಿ ತಲಾ ಒಬ್ಬರು ಸಾವನ್ನಪ್ಪಿದ್ದಾರೆ. ಬಜಾಲಿ, ಬಕ್ಸಾ, ಬರ್ಪೇಟಾ, ಬಿಸ್ವನಾಥ್, ಕ್ಯಾಚಾರ್, ಚಿರಾಂಗ್, ದರ್ರಾಂಗ್, ಧೇಮಾಜಿ, ಧುಬ್ರಿ, ದಿಬ್ರುಗಢ, ದಿಮಾ ಹಸಾವೊ, ಗೋಲ್ಪಾರಾ, ಗೋಲಾಘಾಟ್, ಹೈಲಕಂಡಿ, ಹೋಜೈ, ಕಮ್ರೂಪ್, ಕಮ್ರೂಪ್ ಮೆಟ್ರೋಪಾಲಿಟನ್, ಕರ್ಬಿ ಅಂಗ್ಲಾಂಗ್ಲಾಂಗ್ ವೆಸ್ಟ್, ಕಾರ್ಬಿ ಅಂಗ್ಗಾಂಗ್ಲಾಂಗ್ನಲ್ಲಿ ಪ್ರಸ್ತುತ 29.70 ಲಕ್ಷಕ್ಕೂ ಹೆಚ್ಚು ಜನರು ಬಾಧಿತರಾಗಿದ್ದಾರೆ. ಮತ್ತೊಂದೆಡೆ, ಒಟ್ಟು 2,450 ಗ್ರಾಮಗಳು ಜಲಾವೃತವಾಗಿದ್ದು, 63,314 ಹೆಕ್ಟೇರ್ಗೂ ಹೆಚ್ಚು ಬೆಳೆ ಪ್ರದೇಶಗಳು ಸಂಪೂರ್ಣವಾಗಿ ನಾಶವಾಗಿವೆ. ಅತ್ಯಂತ ಕೆಟ್ಟ ಪರಿಣಾಮ ಎದುರಿಸಿರುವ ಕ್ಯಾಚರ್ ಜಿಲ್ಲೆಯಲ್ಲಿ 14.04 ಲಕ್ಷಕ್ಕೂ ಹೆಚ್ಚು ಜನರು ಪ್ರವಾಹದ್ ಸುಳಿಗೆ ಸಿಲುಕಿದ್ದಾರೆ, ನಾಗೋನ್ ನಲ್ಲಿ 4.32 ಲಕ್ಷಕ್ಕೂ ಹೆಚ್ಚು ಜನರು ವಿನಾಶಕಾರಿ ಪ್ರವಾಹದಿಂದ ತಮ್ಮ ಜೀವನಕ್ಕೆ ತಂದ ಬಿಕ್ಕಟ್ಟಿನಿಂದ ಬಳಲುತ್ತಿದ್ದಾರೆ ಅಧಿಕಾರಿಗಳು 23 ಜಿಲ್ಲೆಗಳಲ್ಲಿ 894 ಪರಿಹಾರ ಶಿಬಿರಗಳು ಮತ್ತು ವಿತರಣಾ ಕೇಂದ್ರಗಳನ್ನು ನಡೆಸುತ್ತಿದ್ದಾರೆ, ಅಲ್ಲಿ ಪ್ರಸ್ತುತ 3,03,484 ಜನರು ಆಶ್ರಯ ಪಡೆದಿದ್ದಾರೆ. ರಾಜ್ಯದ ಪ್ರವಾಹ ಪೀಡಿತ ಜಿಲ್ಲೆಗಳಲ್ಲಿ ಅನೇಕ ಮನೆಗಳು, ರಸ್ತೆಗಳು, ಒಡ್ಡುಗಳು ಮತ್ತು ಸೇತುವೆಗಳು ಹಾನಿಗೊಳಗಾಗಿವೆ.